Garba Ibrahim Muhammad
Garba Ibrahim Muhammad: wanda aka fi sani da Garba Ɗiso (Ɗan Kano ne kuma ƙwararren injiniya ne a Nijeriya) An haife shi a ranar 12 ga watan Yuni, A shekara ta alif ɗari tara da hamsin da takwas, 1958A.c miladiya. Shine shugaban kwamitin tsaro na cikin Majalisar Wakilan Nijeriya a yanzu. Shi ɗan jam’iyyar New Nigerian people Party (NNPP) ne mai wakiltar ƙaramar Hukumar Gwale a Jihar Kano a majalisar Wakilai ta tarayyar Nijeriya. Kuma Aƙidar sa a siyasa ita ce Kwankwasiyya.

Rayuwar farko da ilimi 
An haifeshi ne a ranar 12 ga watan Yuni 1958 a cikin garin Kano.  A karo Na farko an Zaɓi Hon. Garba a matsayin ɗan majalisar  mai wakiltar ƙaramar hukumar Gwale a jihar Kano,  A Jam'iyyar APC a shekara ta 2015-2019. An ƙara zaɓar sa karo na Biyu a shekarar 2023.

Garba Ɗiso yayi Firamare a makarantar Masallaci Special Primary school, A shekarar 1965 zuwa 1971, daga nan ya cigaba da karatun sa na sakandare a makarantar koyon fasaha da ƙirƙire-ƙirƙire wacce akafi sani da  Government Technical College Wudil (G.T.C) Kano, a shekarar 1971 zuwa 1977, lokacin ana kiranta da Government Secondary Technical school (G.S.T.S) Wudil. 

Ya Tsallaka ƙasar Faransa Ya sami Diploma a fannin Yaren Faransanci, A Cibiyar Audiovisuel des Langues Modernes, Vichy, Faransa. Yayi Digirin sa na farko ne a fannin injiniyan motoci a Jami’ar Lycee Technique Nationalise, Saumur France a shekarar 1978 zuwa 1981, ya sami shaidar kammala B.T.S a makarantar Lycee Technique Du Hainaut Valenciennes France. A fannin Automobile Engineering/management wato Injiniyan Tsare-tsare na ƙirƙirar motoci a faɗin duniya, a shekarar alif 1984.

Ya gudanar da Bautar ƙasa (NYSC) ne a 1985 a kamfanin peugeot da ke garin Kaduna, Saboda kokarin sa suka ba shi aiki a matsayin me bada shawara a cikin kamfanin har tsawon shekara 7. 

Ya bar kaduna, A alif 1991 ya shiga kamfanin Steyr da ke garin Bauchi, ya riƙe muƙamin Shugaban cinikayya da Saye da siyasarwa na kamfanin tsawon shekara 7. Daga baya ya dawo gida kano don shirin shiga fagen siyasa a alif 1997.

Siyasa 
Mutum ne mai Himma da ƙwazo, bayan gwagwarmaya da aiki da yayi a sassa daban daban na jahohin Nijeriya, ya shiga siyasa kai tsaye bayan ya kammala karatunsa, a inda a shekarar 2011 zuwa 2012, an naɗa Garba Ɗiso a matsayin Kwamishinan kimiyya da Fasaha, daga baya yazama Kwamishina mai Kula da Ayyuka da Kimantawa a shekarar 2012 zuwa 2014, duka a ƙarƙashin Gwamnatin Injiniya Rabi'u Musa Kwankwaso. 

An fara zaɓar Garba Ibrahim Muhammad, a matsayin ɗan majalisa mai Wakiltar Ƙaramar hukumar Gwale ta jihar Kano Najeriya a ƙarƙashin jam'iyyar APC.

Inda ya zama zaɓaɓɓen ɗan majalisar wakilan a ƙarƙashin jam’iyyar ta APC a shekarar 2015-2019, a karo na biyu kuma a shekarar 2023 ya sake komawa kan kujerar sa ta majalisar a ƙarƙashin jam'iyar NNPP. Ya kasance ɗaya daga cikin Mabiya sahun gaba waɗanda suka goyi bayan Engr. Rabiu Musa Kwankwaso tun daga shekarar 1999.

Yana ɗaya daga cikin 'yan majalisar Wakilai ta tarayyar Nijeriya masu Jin yaruka daban-daban kama daga, Hausa, Turanci da kuma Faransanci.

Kawo yanzu  ƙarƙashin jagorancin shugaban majalisar Wakilai ta tarayyar Nijeriya Tajudeen Abbas. An naɗa shi matsayin shugaban kwamitin tsaro na Majalisar a 2023.

Kwamitoci 
Shugaban: Nigeria-France
Parliamentary Friendship Group.

Mataimakin shugaban: Freedom of
Information (FOI)

Kwamitocin Majalisa 

 Man fetur 
 Harkokin cikin gida 
 Public Procurement 
 kimiyya da fasaha 
 Harkokin Gidaje
 Ƙarafa
 SDG

Darajoji 
• Medaille de la Francophanie ta Ofishin Jakadancin Faransanci na Ƙasashen waje a Najeriya,  a cikin Maris 2015.

• Knight of the French Order of the  Academic Palms by the French Government in November 2015 Government, in November 2015.

Duba Kuma 
 Eng. Rabi'u Musa Kwankwaso
 Rt. Hon. Yakubu Dogara
 Majalisar Najeriya

Manazarta 
Nijeriya
Kano
Gwamnatin Najeriya
Musulmi
Faransa
Injiniyoyin Najeriya
Haifaffun 1958